
Esselamu alejkum, imam pitanje u vezi 69. ajeta iz sure En-Nisa’: “Oni koji su poslušni Allahu i Poslaniku biće u društvu vjerovjesnika i pravednika, i šehida…”. Da li se ovdje misli samo na šehide poginule na Allahovom putu ili i na ostale kategorije šehida (koji je umro od kuge, stomačne bolesti itd.)?


* 
* 
* 
* 
* 
* 
* 

 
Da li se ovdje misli samo na šehide poginule na Allahovom putu ili i na ostale kategorije šehida?

Alejkumuselam. 


Imam Begavi navodi da se radi o onim koji su poginuli na Uhudu, a također spominje da su to svi oni koji poginu na Allahovom putu. (Me’alumut-tenzil, 1/659).


Ibnul-Dževzi spominje da su to oni koji su poginuli na Allahovm putu. (Zadul-Mesir, 1/430).


Kurtubi spominje da se misli na Omera, Osmana i Aliju, a također navodi da su to svi oni koji poginu kao šehidi na Allahovom putu. (***[Tefsir](https://pitajucene.com/search/tefsir/questions/ "Pretraži pitanja o tefsiru")*** Kurtubi, 5/271.)


Nesefi navodi da se radi o onima koji poginu na Allahovom putu.


Sa’di spominje da su to oni koji su poginuli na Allahovom putu, boreći se da Allahova riječ bude gornja. (Tejsirul-kerimir-rahman, 1/185.) Isto navodi i Ibn Ašur u svome Tahriru, 5/116.


***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** kaže da postoji mogućnost da se misli na učenjake, a i da se misli na poginule borce na Allahovom putu, i jedno drugo ne isključuje.


